**“ЗАРИМ ГАЗАР НУТГИЙГ УЛСЫН ТУСГАЙ ХАМГААЛАЛТАД АВАХ ТУХАЙ” УЛСЫН ИХ ХУРЛЫН ТОГТООЛЫН ТӨСЛИЙГ ХЭЛЭЛЦҮҮЛЭГТ**

**БЭЛТГЭХ ҮҮРЭГ БҮХИЙ АЖЛЫН ХЭСГИЙН ХУРАЛДААНЫ ТОЙМ /2019.04.16/**

Байгаль орчин, хүнс, хөдөө аж ахуйн байнгын хорооны 2019 оны 04 дүгээр сарын 10-ны өдрийн 03 дугаар тогтоолоор байгуулагдсан ”Зарим газар нутгийг улсын тусгай хамгаалалтад авах тухай” Улсын Их Хурлын тогтоолын төслийг чуулганаар хэлэлцүүлэх бэлтгэл хангах, санал, дүгнэлтийн төсөл боловсруулах үүрэг бүхий ажлын хэсгийн хурал 2019 оны 04 дүгээр сарын 16-ны өдрийн 14.30 цагт Төрийн ордны “Г” танхимд хуралдав.

Хуралдаанд ажлын хэсгийн ахлагч, Улсын Их Хурлын гишүүн А.Сүхбат, ажлын хэсгийн гишүүн Улсын Их Хурлын гишүүн Ж.Батзандан, Х.Болорчулуун, Л.Мөнхбаатар, Г.Мөнхцэцэг нар болон ажлын дэд хэсгийн гишүүд оролцлоо.

Улсын Их Хурлын гишүүн, ажлын хэсгийн ахлагч А.Сүхбат хэлэлцэх асуудлыг танилцуулснаар хуралдаан эхлэв. Ажлын хэсгийн хуралдаанаар “Зарим газар нутгийг улсын тусгай хамгаалалтад авах тухай” Улсын Их Хурлын тогтоолын төсөлд тусгай хамгаалалтад хамрагдах 1 аймаг, 9 сумын нэр тогтоолын төсөлд орхигдсон байсныг зарчмын зөрүүтэй саналын томьёоллоор нэмж тусгах нь зүйтэй гэсэн саналыг ажлын хэсгийн гишүүд санал нэтгэйгээр дэмжсэн болно.

Хуралдаан 15:20 цагт дуусав.

Тойм бичсэн БОХХААБХ-ны референт Ц.Рэнцэнтогтох